CELEX: 32020D0669
Language: sl
Date: 2020-05-18 00:00:00
Title: Izvedbeni sklep Komisije (EU) 2020/669 z dne 18. maja 2020 o spremembi Izvedbenega sklepa 2013/801/EU glede pooblastitve Izvajalske agencije za inovacije in omrežja za izvajanje sklada za inovacije

19.5.2020   
               
               
                  SL
               
               
                  Uradni list Evropske unije
               
               
                  L 156/20
               
            
         IZVEDBENI SKLEP KOMISIJE (EU) 2020/669
         z dne 18. maja 2020
         o spremembi Izvedbenega sklepa 2013/801/EU glede pooblastitve Izvajalske agencije za inovacije in omrežja za izvajanje sklada za inovacije
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe Sveta (ES) št. 58/2003 z dne 19. decembra 2002 o statutu izvajalskih agencij, pooblaščenih za izvajanje nekaterih nalog pri upravljanju programov Skupnosti (1), in zlasti člena 3(3) Uredbe,
         ob upoštevanju naslednjega:
         
                     (1)
                  
                  
                     Direktiva 2003/87/ES Evropskega parlamenta in Sveta (2) vzpostavlja sklad za inovacije za podporo inovacijam na področju nizkoogljičnih tehnologij in procesov ter za spodbujanje priprave/ustvarjanja in izvajanja projektov, katerih cilj je okoljsko varno zajemanje in geološko shranjevanje CO2, ter inovativnih tehnologij energije iz obnovljivih virov in shranjevanja energije.
                  
               
                     (2)
                  
                  
                     V skladu s členom 16(1) Delegirane uredbe Komisije (EU) 2019/856 (3) se sklad za inovacije izvaja z neposrednim ali posrednim upravljanjem. Člen 17 navedene uredbe določa, da se Komisija lahko odloči imenovati izvajalski organ za opravljanje nekaterih nalog v zvezi z izvajanjem, v primeru neposrednega upravljanja pa je treba te naloge dodeliti izvajalski agenciji.
                  
               
                     (3)
                  
                  
                     Z Izvedbenim sklepom Komisije 2013/801/EU (4) je bila ustanovljena Izvajalska agencija za inovacije in omrežja (v nadaljnjem besedilu: Agencija), pooblaščena za upravljanje nekaterih delov programov Unije, vključno z Instrumentom za povezovanje Evrope in programom Obzorje 2020 na področju energije.
                  
               
                     (4)
                  
                  
                     Sodeč po analizi stroškov in koristi, izvedeni v skladu s členom 3 Uredbe (ES) št. 58/2003, bi prenos upravljanja delov sklada za inovacije na Agencijo prispeval k učinkovitejšemu doseganju ciljev sklada za inovacije. S pooblastitvijo Agencije za izvajanje delov sklada za inovacije bi v obdobju od leta 2020 do leta 2030 prihranili stroške v višini okoli 30,5 milijona EUR v primerjavi z internimi stroški upravljanja, povečali učinkovitost in prožnost pri upravljanju sklada za inovacije, zagotovili znatne sinergije med skladom za inovacije in drugimi programi Unije, ki jih upravlja Agencija, ter približali financiranje Unije upravičencem in okrepili prepoznavnost financiranja Unije.
                  
               
                     (5)
                  
                  
                     Zato je primerno, da se Agencijo pooblasti za upravljanje in izvajanje delov sklada za inovacije.
                  
               
                     (6)
                  
                  
                     Izvedbeni sklep 2013/801/EU bi bilo zato treba ustrezno spremeniti.
                  
               
                     (7)
                  
                  
                     Ukrepi iz tega sklepa so v skladu z mnenjem Odbora za izvajalske agencije –
                  
               SPREJELA NASLEDNJI SKLEP:
         
            Člen 1
            Sprememba Izvedbenega sklepa 2013/801/EU
            Člen 3(1) Izvedbenega sklepa 2013/801/EU se nadomesti z naslednjim:
            
               
                  „1.   Agencija je odgovorna za izvajanje delov naslednjih programov Unije:
                  
                              (a)
                           
                           
                              Instrumenta za povezovanje Evrope;
                           
                        
                              (b)
                           
                           
                              dela III „Družbeni izzivi“ posebnega programa Obzorje 2020;
                           
                        
                              (c)
                           
                           
                              sklada za inovacije, ustanovljenega v skladu s členom 10a(8) Direktive 2003/87/ES Evropskega parlamenta in Sveta (*1).
                           
                        
            
         
         
            Člen 2
            Začetek veljavnosti
            Ta sklep začne veljati dvajseti dan po objavi v Uradnem listu Evropske unije.
         
         
            V Bruslju, 18. maja 2020
            
               
                  Za Komisijo
               
               
                  Predsednica
               
               Ursula VON DER LEYEN
            
         
         
            (1)  UL L 11, 16.1.2003, str. 1.
         
            (2)  Direktiva 2003/87/ES Evropskega parlamenta in Sveta z dne 13. oktobra 2003 o vzpostavitvi sistema za trgovanje s pravicami do emisije toplogrednih plinov v Uniji in o spremembi Direktive Sveta 96/61/ES (UL L 275, 25.10.2003, str. 32).
         
            (3)  Delegirana uredba Komisije (EU) 2019/856 z dne 26. februarja 2019 o dopolnitvi Direktive 2003/87/ES Evropskega parlamenta in Sveta v zvezi z delovanjem sklada za inovacije (UL L 140, 28.5.2019, str. 6).
         
            (4)  Izvedbeni sklep Komisije 2013/801/EU z dne 23. decembra 2013 o ustanovitvi Izvajalske agencije za inovacije in omrežja ter razveljavitvi Sklepa 2007/60/ES, kakor je bil spremenjen s Sklepom 2008/593/ES (UL L 352, 24.12.2013, str. 65).